CELEX: 62016TN0800
Language: el
Date: 2016-11-16 00:00:00
Title: Υπόθεση T-800/16: Προσφυγή της 16ης Νοεμβρίου 2016 — Mayekawa Europe κατά Επιτροπής

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/44
            
         Προσφυγή της 16ης Νοεμβρίου 2016 — Mayekawa Europe κατά Επιτροπής
   (Υπόθεση T-800/16)
   (2017/C 022/60)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Mayekawa Europe NV/SA (Zaventem, Βέλγιο) (εκπρόσωποι: H. Gilliams και J. Bocken, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση της Επιτροπής της 11ης Ιανουαρίου 2016 σχετικά με το καθεστώς κρατικών ενισχύσεων όσον αφορά τη φορολογική απαλλαγή των πλεοναζόντων κερδών SA.37667 (2015/C) (πρώην 2015/NN) το οποίο έθεσε σε εφαρμογή το Βασίλειο του Βελγίου (1)·
            
         
               —
            
            
               επικουρικώς, να ακυρώσει τα άρθρα 2 έως 4 της ως άνω αποφάσεως·
            
         
               —
            
            
               σε κάθε περίπτωση, να ακυρώσει τα άρθρα 2 έως 4 της ως άνω αποφάσεως καθόσον τα εν λόγω άρθρα (α) επιβάλλουν υποχρέωση ανακτήσεως από οντότητες άλλες από τις οντότητες ως προς τις οποίες έχουν εκδοθεί «προκριματικές φορολογικές αποφάσεις για τα πλεονάζοντα κέρδη», όπως αυτές ορίζονται στην ως άνω απόφαση, και (β) επιβάλλουν υποχρέωση ανακτήσεως ποσού ίσου με τον φόρο που εξοικονόμησε ο λήπτης, χωρίς να επιτρέπεται στο Βέλγιο να λαμβάνει υπόψη μια πραγματική προς τα άνω αναπροσαρμογή που πραγματοποιήθηκε από φορολογική αρχή τρίτου κράτους· και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής, η προσφεύγουσα προβάλλει τέσσερις λόγους.
   
               1.
            
            
               Ο πρώτος λόγος αντλείται από πρόδηλη πλάνη εκτιμήσεως, από κατάχρηση εξουσίας και από έλλειψη παραθέσεως επαρκούς αιτιολογίας, καθόσον κρίθηκε με την προσβαλλόμενη απόφαση ότι υφίσταται καθεστώς ενισχύσεων.
            
         
               2.
            
            
               Ο δεύτερος λόγος αντλείται από παράβαση του άρθρου 107 ΣΛΕΕ και της υποχρεώσεως αιτιολογήσεως και από πρόδηλη πλάνη εκτιμήσεως, καθόσον με την προσβαλλόμενη απόφαση έγινε δεκτό ότι το φερόμενο καθεστώς παρέχει πλεονέκτημα επιλεκτικού χαρακτήρα.
            
         
               3.
            
            
               Ο τρίτος λόγος αντλείται από παράβαση του άρθρου 107 ΣΛΕΕ και από πρόδηλη πλάνη εκτιμήσεως, καθόσον με την προσβαλλόμενη απόφαση έγινε δεκτό ότι το φερόμενο καθεστώς συνεπάγεται πλεονεκτήματα.
            
         
               4.
            
            
               Ο τέταρτος λόγος αντλείται από παράβαση του άρθρου 107 ΣΛΕΕ, από παραβίαση της δικαιολογημένης εμπιστοσύνης καθώς και από παραβίαση της αρχής της αναλογικότητας, από πρόδηλη πλάνη εκτιμήσεως, από κατάχρηση εξουσίας και από έλλειψη παραθέσεως επαρκούς αιτιολογίας, καθόσον με την προσβαλλόμενη απόφαση το Βέλγιο διατάχθηκε να ανακτήσει την ενίσχυση.
            
         
      (1)  Απόφαση (ΕΕ) 2016/1699 της Επιτροπής, της 11ης Ιανουαρίου 2016, σχετικά με το καθεστώς κρατικών ενισχύσεων όσον αφορά τη φορολογική απαλλαγή των πλεοναζόντων κερδών SA.37667 (2015/C) (πρώην 2015/ΝΝ) το οποίο έθεσε σε εφαρμογή το Βέλγιο [κοινοποιηθείσα υπό τον αριθμό C(2015) 9837] (ΕΕ 2016, L 260, σ. 61).